CELEX: C2006/326/128
Language: fi
Date: 2006-12-30 00:00:00
Title: Asia T-299/06: Kanne 25.10.2006 — Leclercq v. komissio

30.12.2006   
            
            
               FI
            
            
               Euroopan unionin virallinen lehti
            
            
               C 326/59
            
         Kanne 25.10.2006 — Leclercq v. komissio
   (Asia T-299/06)
   (2006/C 326/128)
   Oikeudenkäyntikieli: ranska
   Asianosaiset
   
      Kantaja: Sylvie Leclercq (edustajat: asianajajat S. Rodrigues ja C. Bernard-Glanz)
   
      Vastaaja: Euroopan yhteisöjen komissio
   Vaatimukset
   
               —
            
            
               Nyt esillä oleva kanne on otettava tutkittavaksi.
            
         
               —
            
            
               Komission 27.7.2006 tekemä päätös on kumottava siltä osin kuin sillä on evätty kantajan pyyntö päästä tutustumaan komission asiakirjoihin.
            
         
               —
            
            
               Vastaaja on velvoitettava korvaamaan oikeudenkäyntikulut.
            
         
               —
            
            
               Vastaaja on velvoitettava sopimussuhteen ulkopuolisen vastuun perusteella maksamaan kantajalle 50 euroa päivää kohden riidanalaisen päätöksen tekopäivästä lukien.
            
         Oikeudelliset perusteet ja pääasialliset perustelut
   Tällä kanteella kantaja vaatii kumottavaksi komission pääsihteerin 27.7.2006 tekemän päätöksen, jolla hänen vahvistava pyyntönsä päästä tutustumaan komission toimihenkilöitä koskevia tietoja sisältävästä tietokannasta otettuun otteeseen. Komission kieltäytymiselle esittämien perustelujen mukaan pyyntö ylitti asetuksen N:o 1049/2001 (1) soveltamisalan siltä osin kuin tässä asiassa kyse ei ollut pyynnöstä päästä tutustumaan toimielimen hallussa olevaan, olemassa olevaan asiakirjaan.
   Kanteensa tueksi kantaja vetoaa kahteen kanneperusteeseen. Ensimmäinen perustuu asetuksen N:o 1049/2001 3 artiklan a kohdan rikkomiseen siltä osin kuin riidanalaisessa päätöksessä komissio jättää asiakirjan käsitteen ulkopuolelle tietokannan. Kantaja väittää, että komissio teki ilmeisen arviointivirheen suorittaessaan tällaisen asetukseen perustumattoman poissuljennan, joka johti sen laajan tulkinnan vastaiseen tulkintaan, joka hänen mukaansa on soveliasta tehdä asetuksessa N:o 1049/2001 tarkoitetusta asiakirjan käsitteestä.
   Toinen kanneperuste perustuu asetuksen N:o 1049/2001 4 artiklan rikkomiseen ja perusteluvelvollisuuden laiminlyöntiin siltä osin kuin komissio ei ollut riidanalaisessa päätöksessä ilmoittanut, millä tavoin pyydetyn asiakirjan paljastaminen vahingoitti yleistä tai yksityistä etua siten, että saaminen tutustuttavaksi voidaan evätä jonkin asetuksen 4 artiklassa säädetyn poikkeuksen perusteella.
   Kantaja väittää, että asetuksen N:o 1049/2001 vastaisena komission väitetysti lainvastainen menettely johtaa sen sopimussuhteen ulkopuoliseen vastuun syntymiseen EY 288 artiklan toisen kohdan nojalla. Kantaja vaatii siten komission tällaisesta menettelystä hänelle aiheutuneiden sekä aineellisten että aineettomien vahinkojen korvaamista.
   
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).